A on va néixer Neus Ballús?
Neus Ballús i Montserrat (Mollet del Vallès, Vallès Oriental, 20 de febrer de 1980) és directora i guionista de cinema i productora audiovisual. Llicenciada en Comunicació Audiovisual i Màster en Documental de Creació per la Universitat Pompeu Fabra, té experiència com a realitzadora i muntadora de documentals. Ha estat editora i presentadora dels informatius de 8tv i City TV. Ballús es defineix com una lectora voraç que juga amb la realitat i la ficció.
El 2011 va ser seleccionada per participar en el Talent Campus de la Berlinale. És cofundadora, amb Pau Subirós, de la productora El Kinògraf. El seu primer llargmetratge fou La plaga.
El maig de 2018, Neus Ballús acabà el rodatge del seu primer film de ficció Staff Only (El viatge de la Marta). La pel·lícula es rodà durant sis setmanes al Senegal amb la producció associada de Televisió de Catalunya. Staff Only s'estrenà a la Berlinale, en la secció Panorama, i aprofundeix en les relacions i diferències socials.
L'agost de 2021 va estrenar Sis dies corrents al Festival Internacional de Cinema de Locarno, un film híbrid entre documental i ficció rodat amb actors no professionals, que segueix un equip de tres lampistes durant una setmana.
A Mollet del Vallès.